มีประจำเดือนก่อนหน้าคือวันที่17-20มกรา อยากทราบว่าถ้าไม่ได้มีการสอดใส่กันแต่เพียงใช้อวัยวะเพศถูไถกันไปมา ตอนนั้นมีแค่น้ำหล่อลื่น แต่ไม่ได้สอดใส่เข้าไป ประมาณวันที่18-24กุมภา จนล่าสุดตอนนี้มีประจำเดือนวันที่9-ตอนนี้มีนา แต่ครั้งนี้มีน้อยกว่าปกติ และก่อนที่ประจำเดือนจะมาล่าสุดคือ มีการปวดท้องน้อยกว่าปกติ และมีอาการคัดเต้านม ฐานนมใหญ่ขึ้นจนตอนนี้นมยังมะยุบเลยอะจับเต้านมแล้วเจ้บเบาๆ นั่งในรถจะรู้สึกมันหัว อยากอ้วก มีหน้าท้อง รู้สึกแน่นท้อง ตัวร้อนลุมๆ พะอืดพะอม กินอะไรไม่ค่อยลง ไม่รู้สึกอยากกินอาหาร แบบนี้จะท้องมั้ยคะ ไปอ่านในอินเตอร์เน็ตมาเขาบอกว่า การมีประจำเดือนก็สามารถท้องได้ (สีเลือดปกติ แต่น้อยกว่าทุกๆครั้ง)
สวัสดีค่ะ การที่มีเพศสัมพันธ์ โดยทั่วไป ถ้าไม่ได้มีการสอดใส่ ระหว่างอวัยวะเพศชายและหญิง หรือไม่มีการปนเปื้อนของน้ำอสุจิไปยังช่องคลอดฝ่ายหญิง เช่นนี้ถือว่าโอกาสที่จะเกิดการตั้งครรภ์ค่อนข้างน้อยค่ะดังนั้นถ้ามั่นใจว่าไม่มีการปนเปื้อน ถือว่าค่อนข้างปลอดภัยค่ะ แต่ถ้ามี หรือไม่แน่ใจว่ามีน้ำหล่อลื่นไปยังฝ่ายหญิง อาจต้องระวัง เนื่องจากถึงแม้ว่าจะไม่ใช่น้ำอสุจิโดยตรง แต่ก็อาจจะมีตัวอสุจิปนอยู่ได้บ้างในปริมาณเล็กน้อยค่ะทั้งนี้ ถ้าเดิมทีประจำเดือนมาตรงรอบตลอดอยู่ตลอด เช่นทุก 28-30 วัน แล้วนับจากวันเเรกมา ภายใน 7 วัน อาจจะพอนับได้ว่าเป็นระยะปลอดภัย ที่โอกาสในการตกไข่อาจจะน้อยลงค่ะ เเต่วิธีเช่นนี้ ถือว่ามีความผิดพลาดได้ค่อนข้างมากค่ะแนะนำให้สังเกตอาการ ถ้ามีเลือดออกผิดปกติ หรือเลือดออกไม่ตรงตามรอบเดือน หรือประจำเดือนลักษณะเเตกต่างไปจากเดิม เช่นจำนวนวันน้อยลง ยาวออก หรือลักษณะสีเลือดไม่เหมือนเดิม อาการปวดท้องน้อยมากขึ้น มาไม่ตรงตามรอบ ต้องระวังว่าอาจไม่ใช่เลือดประจำเดือน ดังนั้นอาจต้องตรวจปัสสาวะเพื่อดูการตั้งครรภ์ร่วมด้วยค่ะ นี่คือสาเหตุที่คิดว่ามีเลือดประจำเดือนทุกเดือน แต่ทำไมจึงมีการตั้งครรภ์เกิดขึ้นค่ะ เนื่องจากว่าเลือดนั้นไม่ใช่เลือดประจำเดือนที่เเท้จริง สำหรับอาการอื่นๆที่กังวลเรื่องการตั้งครรภ์ แนะนำให้สังเกตรอบเดือนค่ะ ถ้าไม่มา มีโอกาสที่อาจเป็นการตั้งครรภ์ได้ค่ะ เเต่ถ้าประจำเดือนมา อาจเป็นเพียงอาการก่อนมีประจำเดือนได้ค่ะส่วน ความจำเป็นในการรับประทานยาคุมกำเนิดฉุกเฉิน(Emergency contraception) ขึ้นอยู่กับว่า คิดถึงการปนเปื้อนของสารคัดหลั่งจากฝ่ายชายมายังฝ่ายหญิงมากน้อยเพียงใดค่ะ ถ้าไม่มีการส่งมาถึงกันอาจไม่จำเป็นค่ะเเล้วสังเกตรอบประจำเดือนเดือนถัดไปแทน ถ้ามาไม่ตรงตามรอบ หรือ เลื่อนไปจากเดิมอาจลองตรวจปัสสาวะเพื่อดูการตั้งครรภ์ร่วมด้วย แต่ถ้ากังวลก็สามารถรับประทานได้ค่ะ โดยเร็วที่สุดแต่ไม่เกิน 72 ชั่วโมงค่ะ